ai4bharat/Pralekha huggingface dataset:
অসামরিকবিমানপরিবহণমন্ত্রক
মানব-বিহীন বিমান ব্যবস্থা এবং উদ্ভাবনী বিমান চলাচল নিয়ে ইউরোপীয় ইউনিয়ন বিমান পরিবহণ নিরাপত্তা এজেন্সির সঙ্গে অসামরিক বিমান পরিবহণ নির্দেশনালয়ের সমঝোতাপত্র স্বাক্ষর
ভারতে মানব-বিহীন বিমান পরিবহণ ক্ষেত্রের সুসমন্বিত মান নির্ধারণ ও দ্রুত বিকাশের পথ প্রশস্ত করতে এই সমঝোতাপত্র সহায়ক হবে
নয়াদিল্লি, ৫ জুলাই, ২০২৩
মানব-বিহীন বিমান পরিবহণ ব্যবস্থা ও উদ্ভাবনী বিমান চলাচলের ক্ষেত্রে সহযোগিতার লক্ষ্যে ভারতের অসামরিক বিমান পরিবহণ নির্দেশনালয়, ইউরোপীয় ইউনিয়নের বিমান পরিবহণ নিরাপত্তা এজেন্সির সঙ্গে একটি সমঝোতাপত্রে স্বাক্ষর করেছে। এর ফলে এই দুটি ক্ষেত্রে ভারত ও ইউরোপীয় ইউনিয়নের মধ্যে সহযোগিতা দৃঢ়তর হবে।
এই সমঝোতার আওতায় অসামরিক বিমান পরিবহণ কর্তৃপক্ষ এবং ইউরোপীয় ইউনিয়ন বিমান পরিবহণ নিরাপত্তা এজেন্সি অভিন্ন শংসাপত্র ও পরিবেশগত মান নির্ধারণে সহযোগিতা করবে। এছাড়া, সংশ্লিষ্ট ব্যক্তিদের লাইসেন্স প্রদান, প্রশিক্ষণ, বিমান পরিবহণ ব্যবস্থাপনা ও এ সংক্রান্ত পরিকাঠামো গড়ে তোলার বিষয়েও উভয় কর্তৃপক্ষের মধ্যে সহযোগিতা নিবিড় হবে। মানব-বিহীন বিমান চলাচল ব্যবস্থাপনা ও পরিষেবার মান নির্ধারণেও দু’পক্ষের মধ্যে সমঝোতা হয়েছে।
দুই কর্তৃপক্ষ প্রযুক্তিগত উন্নয়ন ও গবেষণার বিষয়ে নিয়মিত তথ্য বিনিময় করবে। দু’পক্ষের যৌথ ব্যবস্থাপনায় সম্মেলন, কর্মশালা ও প্রশিক্ষণ কর্মসূচির আয়োজন করা হবে।
এই সমঝোতাপত্র স্বাক্ষরের ফলে ভারতের মানব-বিহীন বিমান চলাচল ক্ষেত্রের সুসমন্বিত মান প্রতিষ্ঠা এবং দ্রুত বিকাশ সুনিশ্চিত হবে বলে মনে করা হচ্ছে।
চলতি বছরের ২০ এপ্রিল নতুন দিল্লিতে আয়োজিত ইউরোপীয় ইউনিয়ন-ভারত বিমান পরিবহণ শীর্ষ সম্মেলনে অসামরিক বিমান পরিবহণ মন্ত্রক, ইউরোপীয় ইউনিয়ন বিমান পরিবহণ নিরাপত্তা এজেন্সির সঙ্গে এ বিষয়ে লেটার অফ ইন্টেন্ট স্বাক্ষর করেছিল।
(CG/SD/DM/
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ড. জিতেন্দ্র সিং, মহামারির সময়ে সুপ্রশাসনের ওপর আন্তর্জাতিক সিভিল সার্ভেন্টদের নিয়ে একটি ওয়ার্কশপে আগামীকাল বক্তব্য রাখবেন
নতুন দিল্লি, ১৭ জুন, ২০২০
কেন্দ্রীয় কর্মী, জন অভিযোগ ও পেনশন দপ্তরের প্রতিমন্ত্রী ড. জিতেন্দ্র সিং, ‘কোভিড – ১৯: মহামারির সময়ে সুপ্রশাসনের পদ্ধতি সমূহ’ শীর্ষক আইটিইসি – এনসিজিজির ২ দিনের কর্মশালায় উদ্বোধনী ভাষণ দেবেন। ওয়েবিনারের মাধ্যমে বৃহস্পতিবার এই সম্মেলনে শ্রীলঙ্কা সেনাবাহিনীর চিফ অফ স্টাফ, মেজর জেনারেল এইচজেএস গুনবর্ধনে সহ বাংলাদেশের বর্ষীয়ান সচিবরা, ভুটান, কেনিয়া, মরোক্কো, মায়ানমার, নেপাল, ওমান, সোমালিয়া, থাইল্যান্ড, তিউনিশিয়া, টোঙ্গা, সুদান এবং উজবেকিস্তানের প্রবীণ সরকারী আধিকারিকরা যোগ দেবেন। সম্মেলন শেষ হবে শুক্রবার ১৯ তারিখ।
সম্মেলনের প্রথম দিনে কর্ণাটক, গুজরাট এবং বিহারের রাজ্য পর্যায়ের বিভিন্ন ভালো কাজের পদ্ধতি ও কেরালা, তেলেঙ্গানা এবং জম্মু-কাশ্মীরের জেলা পর্যায়ের নানা প্রশাসনিক পদক্ষেপ নিয়ে আলোচনা হবে। প্রথম দিনের দ্বিতীয় অধিবেশনে জাতীয় বিপর্যয় ব্যবস্থাপনা কর্তৃপক্ষের শ্রী জিভিভি শর্মা এবং তৃতীয় অধিবেশনে প্রাক্তণ কেবিনেট সচিব শ্রী অজিত শেঠ পৌরোহিত্য করবেন। সম্মেলনের দ্বিতীয় দিন, স্বাস্থ্য ক্ষেত্রে বিভিন্ন চ্যালেঞ্জ ও বন্দেভারত অভিযানের বিষয়ে আলোচনায় প্রাক্তণ কেন্দ্রীয় স্বাস্থ্য সচিব শ্রীমতি সুজাতা রাও এবং এয়ার ইন্ডিয়ার চিফ ম্যানেজিং ডিরেক্টর শ্রী রাজীব বনসল পৌরোহিত্য করবেন। সম্মেলনের সমাপ্তি ভাষণ দেবেন, কর্মী, জন অভিযোগ ও পেনশন দপ্তরের সচিব, ড. ক্ষত্রপতি শিবাজী।
(CG/CB/SFS
কেন্দ্রীয়মন্ত্রিসভা
কোম্পানি  অধ্যাদেশ, ২০১৯ জারি করার প্রস্তাব মন্ত্রিসভায় অনুমোদিত
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে কোম্পানি  অধ্যাদেশ, ১০১৯ জারি করার প্রস্তাব অনুমোদিত হল। সংসদে এই অধ্যাদেশটির পরিবর্তে একটি বিল আনার সিদ্ধান্তও অনুমোদন করা হয়েছে। ২০১৩-র কোম্পানি আইন অনুসারে, অপরাধ বিষয়ে পর্যালোচনা সংক্রান্ত কমিটির সুপারিশ অনুসারে, এই অধ্যাদেশের সংশোধনীটি আনার সিদ্ধান্ত নেওয়া হয়েছে। এর ফলে, যথাযথভাবে আইন মেনে যেসব কর্পোরেট সংস্থা কাজ করে, তাদের ব্যবসার সুবিধা বৃদ্ধি পাবে। অন্যদিকে, আইন লঙ্ঘনকারীদের জন্য কঠোর শাস্তির সংস্থানও এই অধ্যাদেশটিতে রয়েছে। ২০১৮-র কোম্পানি  বিলটি, ২০১৮-র ২০শে ডিসেম্বর লোকসভায় পেশ করা হয়। এ বছরের ৪ জানুয়ারি বিলটি লোকসভায় পেশ এবং পরে রাজ্যসভায় পাঠানো হয়। কিন্তু সংসদের শীতকালীন বা বাজেট অধিবেশনে উচ্চকক্ষে এটি বিবেচনা করা যায়নি বা অনুমোদিত হয়নি।
এরপরই বিলটির ২৯টি সেকশন সংশোধন এবং দুটি নতুন সেকশন অন্তর্ভুক্ত করে আগেকার অধ্যাদেশটিকে সংশোধন করার সিদ্ধান্ত নেওয়া হয়। নতুন এই সংশোধনীতে ১৬টি মামুলি অপরাধকে ‘সিভিল ডিফল্ট’ হিসেবে বিবেচনা করার কথা বলা হয়েছে। এছাড়া, বেশ কিছু ক্ষেত্রে আইন লঙ্ঘন ও এই ক্ষেত্রে অপরাধের ধারণাও পরিবর্তন করা হয়েছে। এছাড়া, কিছু ক্ষেত্রে এ সংক্রান্ত আইন লঙ্ঘনের ঘটনা জাতীয় কোম্পানি ল’ ট্রাইব্যুনাল থেকে সরাসরি কেন্দ্রিয় সরকারের কাছে পাঠানোর কথাও এই সংশোধনীতে বলা হয়েছে।
CG/PB/DM
(Visitor Counter : 70
রেলমন্ত্রক
পার্ক স্ট্রীট মেট্রো স্টেশনে ‘আজাদি কা অমৃত মহোৎসব’ উদযাপন
কলকাতা, ২৩ সেপ্টেম্বর, ২০২১
কলকাতা মেট্রো রেল আজাদি কা অমৃত মহোৎসব উদযাপনেরর অঙ্গ হিসেবে পার্ক স্ট্রীট মেট্রো স্টেশনে স্বাধীনতা আন্দোলনের উপর অঙ্কন প্রতিযোগিতা এবং স্বাধীনতা সংগ্রামীদের নিয়ে তাৎক্ষণিক বক্তৃতার আয়োজন করে।মেট্রো রেলের অ্যাডিশানাল জেনারেল ম্য়ানেজার এবং সিগনাল অ্যান্ড টেলিকমিউনিকেশনস শাখার প্রিন্সিপ্যাল চিফ শ্রী এস কে শ্রীবাস্তব এর উদ্বোধন করেন।তিনি স্বাধীনতা আন্দোলনে যে সব স্বাধীনতা সংগ্রামী নিজেদের জীবন উৎসর্গ করেছিলেন, তাঁদের প্রতি শ্রদ্ধা জানান।
দুজন স্কুল ছাত্রছাত্রীর ‘গীতা’ –র শ্লোক পাঠের মধ্য দিয়ে অনুষ্ঠানের সূচনা হয়। এছাড়াও স্বাধীনতা সংগ্রামের উপর দুটি স্বল্প দৈর্ঘ্যের চলচ্চিত্র প্রদর্শিত হয়।ব্রিটিশ শাসনের থেকে স্বাধীনতা সংগ্রামীরা কিভাবে দেশের স্বাধীনতা এনেছিলেন, সে বিষয়ে আলোচনা হয়।
অঙ্কন প্রতিযোগিতায় অংশগ্রহণ ছাত্রছাত্রীদের মধ্যে পুরস্কার বিতরণ করা হয়। ১৯৮৪ সালের ২৪শে অক্টোবর কলকাতা মেট্রো রেলে প্রথম ট্রেনটিতে যে মোটরম্যান ছিলেন , সেই শ্রী সঞ্জয় শীল তাঁর সে দিনের অভিজ্ঞতার কথা জানান।
CG/CB/SFS
(Visitor Counter : 11
শ্রমওকর্মসংস্থানমন্ত্রক
মহিলা কর্মসংস্থানের হার প্রসঙ্গে শ্রম ও কর্মসংস্থান প্রতিমন্ত্রী
নয়াদিল্লি, ৩১ জুলাই, ২০১৮
জাতীয় নমুনা সমীক্ষা কার্যালয়  পরিচালিত শ্রমিক সংখ্যা সমীক্ষার মাধ্যমে রোজগার ও বেকার মানুষের হিসেবে করা হয়। এছাড়াও, শ্রম ও কর্মসংস্থান মন্ত্রক বার্ষিক রোজগার ও বেকারত্ব সমীক্ষা করে থাকে।
এনএসএসও-এর সাম্প্রতিক সমীক্ষার ফলাফল অনুযায়ী, দেশে প্রথাগত অবস্থার ভিত্তিতে মহিলা শ্রমিক সংখ্যার অনুপাত ছিল ২০০৯-১০-এ ২৬.৬ শতাংশ ও ২০১১-১২-তে ২৩.৭ শতাংশ।
শ্রম ও কর্মসংস্থান মন্ত্রকের ২০১২-১৩, ২০১৩-১৪ এবং ২০১৫-১৬-এর বার্ষিক রোজগার ও বেকারত্ব সমীক্ষার হিসাব অনুযায়ী, দেশে প্রথাগত অবস্থার ভিত্তিতে ১৫ বছর বা তার বেশি বয়সী মহিলা শ্রমিক সংখ্যার আনুপাতিক হার ছিল যথাক্রমে ২৫.০ শতাংশ, ২৯.৬ শতাংশ এবং ২৫.৮ শতাংশ।
কেন্দ্রীয় সরকার মহিলাদের কর্মসংস্থানের পাশাপাশি সার্বিক কর্মসংস্থান বাড়াতে একাধিক পদক্ষেপ নিয়েছে। এসবের মধ্যে রয়েছে – বেসরকারি ক্ষেত্রগুলিকে উৎসাহদান; বিভিন্ন প্রকল্পের দ্রুত রূপায়ণ; প্রধানমন্ত্রীর কর্মসংস্থান সৃষ্টি কর্মসূচি; এমজিএনআরইজিএ; পণ্ডিত দীনদয়াল উপাধ্যায় গ্রামীণ কৌশল্য যোজনা; দীনদয়াল অন্ত্যোদয় যোজনা; শহরাঞ্চলীয় জীবনজীবিকা মিশনের মতো কর্মসূচিগুলিতে সরকারি ব্যয় বৃদ্ধি প্রভৃতি।
প্রধানমন্ত্রী মুদ্রা যোজনার আওতায় মহিলা ঋণ গ্রহীতাদের ঋণ পরিশোধনের ক্ষেত্রে ০.২৫ শতাংশ হারে বিশেষ ছাড় দেওয়া হচ্ছে। এই যোজনার মাধ্যমে মোট ঋণদানের ৭৫ শতাংশই মহিলা শিল্পোদ্যোগীদের দেওয়া হয়েছে।
শ্রম ও কর্মসংস্থান মন্ত্রক ও মহিলা শ্রমিকদের অংশগ্রহণের হার বাড়াতে একাধি পদক্ষেপ নিয়েছে। এজন্য, মাতৃত্বকালীন সুবিধা  আইন, ২০১৭ প্রবর্তন করা হয়েছে। এর ফলে, মাতৃত্বকালীন ছটির পরিমাণ ১২ সপ্তাহ থেকে বেড়ে ২৬ সপ্তাহ হয়েছে। এমনকি, ৫০ জন বা তার বেশি কর্মচারী রয়েছেন এমন সংস্থাগুলিতে ক্রেশ বা নবজাত শিশুর তত্ত্বাবধানের ব্যবস্থা বাধ্যতামূলক করা হয়েছে। কারখানায় রাত্রিতে কর্মরত মহিলাদের জন্য পর্যাপ্ত নিরাপত্তার বন্দোবস্ত করার কথাও ঐ আইনে উল্লেখ রয়েছে। কোনরকম বৈষম্য ছাড়াই একই ধরণের কাজ বা শ্রমদানের ক্ষেত্রে পুরুষ ও মহিলা কর্মীর সমহারে বেতনের আইনি সংস্থান রয়েছে। লোকসভায় সোমবার এক প্রশ্নের লিখিত জবাবে এই তথ্য দেন শ্রম ও কর্মসংস্থান মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ কুমার গাঙ্গোয়ার।
CG/BD/DM/…
(Visitor Counter : 150
জলসম্পদমন্ত্রক
জলসম্পদ মন্ত্রক জাতীয় জল পুরস্কারের জন্য আবেদনপত্র আহ্বান করল
নয়াদিল্লি, ১৪ সেপ্টেম্বর, ২০১৮
দেশে জলসম্পদের সুষ্ঠু পরিচালনার প্রেক্ষিতে কেন্দ্রীয় জলসম্পদ, নদী উন্নয়ন ও গঙ্গা পুনরুজ্জীবন মন্ত্রক জাতীয় জল পুরস্কার চালু করার উদ্যোগ নিয়েছে। উদ্দেশ্য, জলসম্পদের সুষ্ঠু পরিচালনায় সংশ্লিষ্ট সকল পক্ষকে উৎসাহিত করা এবং জলের গুরুত্ব সম্পর্কে সারা দেশে সচেতনতা গড়ে তোলা।
জাতীয় জল পুরস্কার, ২০১৮-র জন্য ১৩টি বিভাগে মনোনয়ন আহ্বান করা হচ্ছে। এগুলির মধ্যে রয়েছে – সেরা রাজ্য; সেরা জেলা; সেরা গ্রাম পঞ্চায়েত; সেরা পুর নিগম; জলসম্পদ সংরক্ষণের জন্য সেরা গবেষণা বা উদ্ভাবন অথবা নতুন প্রযুক্তি গ্রহণ; সেরা শিক্ষামূলক বা জনসচেতনতামূলক প্রয়াস; জল সংরক্ষণের প্রচার সেরা টেলিভিশন অনুষ্ঠান; সেরা পত্রিকা; সেরা বিদ্যালয় প্রভৃতি। সেরা রাজ্য ও সেরা জেলা পুরস্কারের পাশাপাশ্ বাকি ১১টি বিভাগের প্রথম, দ্বিতীয় ও তৃতীয় স্থানাধিকারের ক্ষেত্রে যথাক্রমে ২ লক্ষ, ১ লক্ষ ৫০ হাজার এবং ১ লক্ষ টাকা পুরস্কার দেওয়া হবে।
এ ধরণের পুরস্কার প্রদানের উদ্দেশ্য হ’ল – সংশ্লিষ্ট সকল পক্ষের পাশাপাশি, অ-সরকারি সংগঠন, গ্রাম পঞ্চায়েত, শহরাঞ্চলীয় স্থানীয় সংস্থা, বাণিজ্যিক সংস্থা প্রভৃতি প্রতিষ্ঠানকে বৃষ্টির জল ধরে রাখার মাধ্যমে ভূ-গর্ভস্থ জলস্তর বাড়াতে উদ্ভাবনমূলক পন্থা-পদ্ধতি গ্রহণে উৎসাহিত করা। আবেদনকারীরা mygov.in পোর্টালের মাধ্যমেও পুরস্কারের জন্য আবেদন জানাতে পারবেন।
SSS/BD/SB…
(Visitor Counter : 164
প্রতিরক্ষামন্ত্রক
‘স্বচ্ছ ভারত অভিযান’-এর প্রচার ও প্রসারে কার-কাম-বাইক র্যারলি
নয়াদিল্লি, ১০ আগস্ট, ২০১৮
নয়াদিল্লি থেকে মানালি ও লেহ হয়ে থয়েস পর্যন্ত একটি কার তথা বাইক র্যালির আজ যাত্রা সঙ্কেত দেন নয়াদিল্লির ওয়েস্টার্ন এয়ার কম্যান্ড সদর দপ্তরের সিনিয়র এয়ার স্টাফ অফিসার এয়ার মার্শাল এন.জি.এস. ধীলোঁ। র্যালির উদ্দেশ্য হল, প্রধানমন্ত্রীর ‘স্বচ্ছ ভারত অভিযান’ কর্মসূচির প্রচার ও প্রসার। পর্বতাঞ্চলে পরিচ্ছন্নতা অক্ষুণ্ণ রাখার জন্য স্থানীয় অধিবাসী এবং পর্যটকদের মধ্যে সচেতনতার প্রসার ঘটাতে বিশেষভাবে সাহায্য করবে এই র্যালিটি।
র্যালিতে অংশগ্রহণ করেছেন এয়ার ভাইস মার্শাল এ.কে.সিং-এর নেতৃত্বে ১২ সদস্যের বিমান-সেনার একটি দল। আগামী ১৫ দিন ধরে এই দলটি আম্বালা, মানালি, জিসপা, প্যাং, লেহ, পাঙ্গিয়ং, থয়েস হয়ে চূড়ান্ত গন্তব্য বেস ক্যাম্পে গিয়ে পৌঁছবে। র্যালির আনুষ্ঠানিক সমাপ্তি ঘটবে নয়াদিল্লিতে আগামী ২৪ আগস্ট।
SSS/SKD/DM/….
(Visitor Counter : 65
রেলমন্ত্রক
ভারতীয় রেল মালগাড়ির মাধ্যমে নিত্যপ্রয়োজনীয় সামগ্রী পৌঁছে দিতে সবরকম প্রয়াস চালাচ্ছে ।
নতুনদিল্লি, ২৭ মার্চ, ২০২০
করোনা ভাইরাস সংক্রমণের জেরে দেশজুড়ে সম্পূর্ণ লকডাউন পরিস্থিতিতে ভারতীয় রেল দেশবাসীর কল্যাণে এগিয়ে এসেছে। মালগাড়ির মাধ্যমে নিরবিচ্ছিন্নভাবে নিত্যপ্রয়োজনীয় সামগ্রী পৌঁছে দিতে সবরকম প্রয়াস চালাচ্ছে রেল।গত চার দিনে দেশের মধ্যে পণ্যসামগ্রী সরবরাহ প্রক্রিয়ায় প্রায় ১ লক্ষ ৬০হাজার ওয়াগানকে কাজে লাগানো হয়েছে ।এরমধ্যে এক লক্ষেরও বেশি ওয়াগানে নিত্যপ্রয়োজনীয় পণ্য সামগ্রী সরবরাহ করা হয়েছে।বিভিন্ন রাজ্যে চলা লকডাউন পরিস্থিতির মধ্যে যাতে নিত্যপ্রয়োজনীয় পণ্য সামগ্রী সরবরাহে কোনো প্রভাব না পড়ে ,তার জন্য বিভিন্ন স্টেশন ,কন্ট্রোল অফিস ,রেলের গুদাম ঘর গুলিতে ২৪ ঘন্টায় কর্মীরা কাজ করতে পারেন এবং তারা সঠিক সময়ে কাজে যোগ দিতে পারেন তা সুনিশ্চিত করেছে ভারতীয় রেল ।গত ২৩ মার্চ ২৬হাজার ৫৭৭ টি ওয়াগানে খাদ্যশস্য, লবন, চিনি ,দুধ ,ফল ,শাকসবজি ,পেঁয়াজ এবং পেট্রোলিয়ামজাত নিত্যপ্রয়োজনীয় পণ্যসামগ্রীতে ভর্তি করা হয়েছে। গত ২৪ মার্চ ২৭হাজার ৭৪২, ২৫ মার্চ ২৩ হাজার ৯৭ এবং ২৬ মার্চ ২৪ হাজার ৯ টি ওয়াগানে নিত্যপ্রয়োজনীয় পণ্যসামগ্রী ভরা হয়েছে।করোনাভাইরাস সংক্রমনের জেরে বিভিন্ন বিধিনিষেধের মধ্যে নিত্যপ্রয়োজনীয় পণ্যসামগ্রী কোনরকম বিলম্ব ছাড়াই যাতে গন্তব্যস্থলে পৌঁছে যায়, তার জন্য রাজ্য সরকারের সঙ্গে সহযোগিতা বজায় রেখে নজরদারি চালানো হচ্ছে ।এমনকি নিত্যপ্রয়োজনীয় সামগ্রী সরবরাহ অব্যাহত রাখতে রেলের শীর্ষ আধিকারিকরা সর্বদা নজরদারি চালাচ্ছেন। এই কঠিন পরিস্থিতিতে ভারতীয় রেল গুরুত্বপূর্ণ ভূমিকা পালন করে চলেছে এবং নিত্যপ্রয়োজনীয় পণ্য সরবরাহের সঙ্গে যুক্ত সকল পক্ষকেই দ্রুত মালভর্তি এবং খালাসের জন্য পূর্ণ সহযোগিতা করতে বলা হয়েছে।
CG/SS
(Visitor Counter : 110
মানবসম্পদবিকাশমন্ত্রক
২০২১-এর জয়েন্ট এন্ট্রান্স ও নিট-এর পাঠ্যসূচী অপরিবর্তিত রাখা হয়েছে
নতুন দিল্লি, ১৯ জানুয়ারি, ২০২১
২০২১ সালের জয়েন্ট এন্ট্রান্স ও নিট-এর পাঠ্যসূচি অপরিবর্তিত রাখা হয়েছে। তবে আগের বছরের তুলনায় এবছর পরীক্ষার্থীদের জয়েন্ট এন্ট্রান্স এবং নিট-পরীক্ষার প্রশ্নের উত্তর দেওয়ার বিকল্প থাকবে।
জয়েন্ট এন্ট্রান্স এক্সামিনেশন  এর পাঠ্যসূচি গত বছরের মতোই রাখা হয়েছে। পরীক্ষার্থীদের ৯০টি প্রশ্নের মধ্যে পছন্দ অনুযায়ী ৭৫টি প্রশ্নের উত্তর দিতে হবে। এরমধ্যে পদার্থবিদ্যা, রসায়ন এবং গণিতে ২৫ টি করে প্রশ্নের উত্তর দিতে হবে। প্রতিটি বিষয়ে ৩০টি করে প্রশ্ন থাকবে।
ন্যাশনাল এলিজিবিলিটি এন্ট্রান্স টেস্ট, নিট -র সঠিক প্রতিরূপ কেমন হবে এখনও ঘোষিত হয়নি। তবে দেশের কয়েকটি রাজ্যে পর্ষদের পাঠ্যসূচি হ্রাসের পরিপ্রেক্ষিতে নিট -২০২১ এর প্রশ্নপত্রে জয়েন্ট এন্ট্রান্সের মতোই বিকল্প ব্যবস্থা থাকবে।
সামাজিকন্যায়ওক্ষমতায়নমন্ত্রক
কেন্দ্রীয় মন্ত্রী শ্রী রতন লাল কাটারিয়া প্রবীণ নাগরিকদের টিকাদান সহজ করতে সামাজিক ন্যায় ও ক্ষমতায়ন মন্ত্রককে প্রয়োজনীয় পদক্ষেপ নিতে নির্দেশ দিয়েছেন
নতুন দিল্লি, ১৩ এপ্রিল, ২০২১
কেন্দ্রীয় সামাজিক ন্যায় ও ক্ষমতায়ন মন্ত্রকের রাষ্ট্রমন্ত্রী শ্রী রতন লাল কাটারিয়া প্রবীণ নাগরিকদের টিকা দেওয়ার সুবিধার্থে প্রয়োজনীয় ব্যবস্থা নিতে মন্ত্রকের কর্মকর্তাদের নির্দেশ দিয়েছেন। টিকা উৎসবে প্রধানমন্ত্রীর দেওয়া প্রতিশ্রুতি রক্ষার্থে প্রবীণ নাগরিকদের কল্যাণে এই ব্যবস্থা নেওয়া হচ্ছে।
শ্রী কাটারিয়া জানান, স্বাস্থ্য মন্ত্রক এবং অল ইন্ডিয়া ইনস্টিটিউট অফ মেডিকেল সায়েন্সেসের যৌথ উদ্যোগে করোনা জনিত অতিমারির সময়ে প্রবীণ নাগরিকদের প্রতি যত্নশীল হওয়ার জন্য একটি পরামর্শ প্রদান করা হয়েছে। প্রবীণ নাগরিকদের মানসিক স্বাস্থ্যের জন্য কি কি করনীয় তারও বিশদ তালিকা প্রকাশ করা হয়েছে। মন্ত্রকের পক্ষ থেকে স্বেচ্ছাসেবী সংস্থা এবং আঞ্চলিক রিসোর্স ট্রেনিং সেন্টার গুলিতে প্রয়োজনে প্রবীণ নাগরিকদের জন্য পূনর্বাসনের ব্যবস্থা কথা উল্লেখ করেছে। বিশেষত, অ্যালজাইমার্স এ আক্রান্ত প্রবীণ নাগরিকদের ক্ষেত্রে তাদের থাকা এবং চিকিৎসার ব্যাপারে পরামর্শ দেওয়া হয়েছে।
CG/ SB
(Visitor Counter : 63
প্রধানমন্ত্রীরদপ্তর
প্রধানমন্ত্রী কচ্ছ নববর্ষ আষাঢ়ি বীজ উপলক্ষে শুভেচ্ছা জানিয়েছেন
নতুন দিল্লি, ১২জুলাই, ২০২১
প্রধানমন্ত্রী শ্রী নরেন্দ্র মোদী কচ্ছ নববর্ষ আষাঢ়ি বীজ উপলক্ষে শুভেচ্ছা জানিয়েছেন ।
এক ট্যুইট বার্তায় প্রধানমন্ত্রী বলেছেন " কচ্ছ নববর্ষ আষাঢ়ি বীজ উপলক্ষে আমার কাচ্ছের ভাই-বোনেদের শুভেচ্ছা জানাচ্ছি ।
কচ্ছের ঐতিহ্যবাহী শিল্প ও সংস্কৃতি সংরক্ষণের জন্য যারা এখানে এবং বিদেশে বসবাস করছেন, সেই সমস্ত দৃঢ়, শক্তিশালী কচ্ছের ভাই-বোনদের আমার রাম রাম জানাচ্ছি।"
CG/SS
(Visitor Counter : 112
প্রধানমন্ত্রীরদপ্তর
প্রধানমন্ত্রী আগামী ৫ নভেম্বর কেদারনাথ সফরে যাবেন এবং শ্রী আদি শঙ্করাচার্য সমাধির উদ্ঘাটন করবেন
শ্রী আদি শঙ্করাচার্যের মূর্তির আবরণ উন্মোচন করবেন প্রধানমন্ত্রী
প্রধানমন্ত্রী একাধিক গুরুত্বপূর্ণ পরিকাঠামো প্রকল্পের সূচনা ও শিলান্যাস করবেন
প্রধানমন্ত্রী একাধিক চালু ও ইতিমধ্যেই শেষ হওয়া পরিকাঠামো উন্নয়নমূলক কাজকর্ম পর্যালোচনা তথা পরিদর্শন করবেন
নতুন দিল্লি, ২৮ অক্টোবর, ২০২১
প্রধানমন্ত্রী শ্রী নরেন্দ্র মোদী আগামী ৫ নভেম্বর উত্তরাখন্ডে কেদারনাথ সফর করবেন।
প্রধানমন্ত্রী কেদারনাথ মন্দিরে পূজাচর্নায় অংশ নেবেন। এরপর তিনি শ্রী আদি শঙ্করাচার্য সমাধির উদ্ঘাটন এবং শ্রী আদি শঙ্করাচার্যের মূর্তির আবরণ উন্মোচন করবেন। শ্রী শঙ্করাচার্যের এই সমাধি ২০১৩-য় প্রবল বন্যায় ধ্বংস হয়ে গিয়েছিল। পরে সেটি পুনর্নির্মাণ করা হয়। স্বয়ং প্রধানমন্ত্রী এই সমাধির সমগ্র পুনর্গঠনমূলক কাজকর্ম তত্ত্বাবধান করেন। তিনি নিয়মিত ভাবে এই সমাধির পুনর্নির্মাণ কাজের অগ্রগতি পর্যালোচনা ও তা নজরদারি করেন।
প্রধানমন্ত্রী সেখানে সরস্বতী অস্থপথ সহ আরও বেশ কয়েকটি চালু ও ইতিমধ্যেই সমাপ্ত প্রকল্পের অগ্রগতি পর্যালোচনা ও সেগুলি পরিদর্শন করবেন।
এই উপলক্ষে শ্রী মোদী এক জনসভায় ভাষণ দেবেন। প্রধানমন্ত্রী সেখানে সরস্বতী রিটেনিং ওয়াল অস্থপথ ও ঘাট, মন্দাকিনী রেটেনিং ওয়াল অস্থপথ, তীর্থ পুরোহিত হাউস এবং মন্দাকিনী নদীতে গরুড় চট্টী সেতু সহ ইতিমধ্যেই নির্মাণ কাজ শেষ হওয়া একাধিক পরিকাঠামো প্রকল্পের উদ্বোধন করবেন। এই প্রকল্পগুলি নির্মাণ খাতে ব্যয় হয়েছে ১৩০ কোটি টাকার বেশি। এরপর প্রধানমন্ত্রী ১৮০ কোটি টাকার বিনিময়ে তৈরি হতে চলা একাধিক প্রকল্পের শিলান্যাস করবেন। এরমধ্যে রয়েছে সংগম ঘাটের পুনরুন্নয়ন, প্রাথমিক শুশ্রুষা ও পর্যটক সহায়তা কেন্দ্র, প্রশাসনিক কার্যালয় ও হাসপাতাল, দুটি অতিথি নিবাস, পুলিশ থানা, কম্যান্ড অ্যান্ড কন্ট্রোল সেন্টার, মন্দাকিনী অস্থপথ কিউই ম্যানেজমেন্ট অ্যান্ড রেন সেল্টার তথা সরস্বতী নাগরিক সুযোগ-সুবিধা ভবন।
CG/BD/AS/
(
প্রধানমন্ত্রীরদপ্তর
পিএসএলভি-সি৪৯/ইওএস-০১ মিশনের সফল উৎক্ষেপণের জন্য ইসরোকে প্রধানমন্ত্রীর অভিনন্দন
নতুন দিল্লি, ৭ই নভেম্বর, ২০২০
প্রধানমন্ত্রী শ্রী নরেন্দ্র মোদী পিএসএলভি-সি৪৯/ইওএস-০১ মিশনের সফল উৎক্ষেপণের জন্য ভারতীয় মহাকাশ গবেষণা সংস্থা  এবং দেশের মহাকাশ শিল্পকে অভিনন্দন জানিয়েছেন।
প্রধানমন্ত্রী বলেছেন, “আমি পিএসএলভি-সি৪৯/ইওএস-০১ মিশনের আজ সফল উৎক্ষেপণের জন্য ভারতীয় মহাকাশ গবেষণা সংস্থা ও ভারতের মহাকাশ শিল্পকে অভিনন্দন জানাই। কোভিড-১৯ এর মহামারীর সময়ে আমাদের বিজ্ঞানীদের নির্দিষ্ট সময়সীমার মধ্যে কাজ করার জন্য অনেক বাধা অতিক্রম করতে হয়েছে।
মার্কিন যুক্তরাষ্ট্র ও লুক্সেমবুর্গের চারটি করে এবং লিথুয়ানিয়ার একটি সহ মোট ৯টি কৃত্রিম উপগ্রহও এই মিশনে উৎক্ষেপিত হয়েছে।”
প্রতিরক্ষামন্ত্রক
অর্ডন্যান্স ফ্যাক্টরি বোর্ড
নয়াদিল্লী, ২০ ডিসেম্বর, ২০২১
অর্ডন্যান্স ফ্যাক্টরিগুলির স্বায়ত্বশাসন, দক্ষতা ও নতুন সম্ভাবনা এবং উদ্ভাবনকে উৎসাহিত করতে অর্ডন্যান্স ফ্যাক্টরি বোর্ডের অধীনে থাকা উৎপাদন কেন্দ্রগুলিকে পয়লা অক্টোবর থেকে ৭টি রাষ্ট্রায়ত্ব প্রতিরক্ষা সংস্থায় পরিণত করা হয়েছে। এগুলির আওতায় ৪১টি উৎপাদন কেন্দ্র রয়েছে।
এই উৎপাদন কেন্দ্রগুলির মধ্যে
১. খাড়কির অ্যামোনিশন ফ্যাক্টরি, আরুভান কাড়ুর করডিট ফ্যাক্টরি, তিরুচিরাপল্লীর হাই এনার্জি প্রজেক্টাইল ফ্যাক্টরি, খাড়কির হাই এক্সপ্লোসিভ ফ্যাক্টরি, ভান্ডারা, বোলাঙ্গির, চাঁদচন্দ্রপুর, দেহুরোড, ইটারসি, খামারিয়া, নালন্দা, বরানগাঁও-এর অর্ডন্যান্স ফ্যাক্টরিগুলিকে গোলাবারুদ সংক্রান্ত সংস্থা মিউনিটিশন ইন্ডিয়া লিমিটেডের আওতায় আনা হয়েছে। নতুন এই সংস্থার সদর দপ্তর পুনের খাড়কিতে।
২. আভাড়ি-র ইঞ্জিন ফ্যাক্টরি ও হেভি ভেহিকেল ফ্যাক্টরি, অম্বেরনাথে মেশিন টুল প্রোটোটাইপ ফ্যাক্টরি, মেডকের অর্ডন্যান্স ফ্যাক্টরি, জব্বলপুরের ভেহিকেল ফ্যাক্টরিকে আরমার্ড ভেহিকেল্স নিগম লিমিটেডের আওতায় নিয়ে আসা হয়েছে। এই সংস্থার সদর দপ্তর চেন্নাইয়ের আভাড়িতে।
৩. কানপুরের ফিল্ড গান ফ্যাক্টরি, স্মল আর্মস ফ্যাক্টরি ও অর্ডন্যান্স ফ্যাক্টরি, জব্বলপুরের গান ক্যারেজ ফ্যাক্টরি, কাশীপুরের গান অ্যান্ড শেল ফ্যাক্টরি, কোরওয়ার এবং তিরুচিরাপল্লীর অর্ডন্যান্স ফ্যাক্টরি, ইছাপুরের রাইফেল ফ্যাক্টরিকে অ্যাডভান্সড উইপন্স অ্যান্ড ইক্যুইপমেন্ট ইন্ডিয়া লিমিটেডের অধীনে নিয়ে আসা হয়েছে। এই সংস্থার সদর দপ্তর কানপুরে।
৪. আভাড়ি ও শাজাহানপুরের অর্ডন্যান্স ক্লোদিং ফ্যাক্টরি, কানপুর ও হজরতপুরের অর্ডন্যান্স ইক্যুইপমেন্ট ফ্যাক্টরিকে ট্রুপ কমফোর্টস লিমিটেডের অধীনে নিয়ে আসা হয়েছে। এই সংস্থার সদর দপ্তরও কানপুরে।
৫. জব্বলপুরের গ্রে আয়রন ফাউন্ড্রি, ইছাপুরের মেটাল অ্যান্ড স্টিল ফ্যাক্টরি, অম্বেরনাথ, আম্বাঝারি, ভুসাওয়াল, দমদম, কাটনি ও মুরাদ নগরের অর্ডন্যান্স ফ্যাক্টরিকে যন্ত্র ইন্ডিয়া লিমিটেডের অধীনে নিয়ে আসা হয়েছে। এই সংস্থার সদর দপ্তর নাগপুরে।
৬. চন্ডীগড় ও দেহরাদুনে অর্ডন্যান্স ফ্যাক্টরি এবং দেহরাদুনের অপ্টো ইলেক্ট্রনিক ফ্যাক্টরিকে ইন্ডিয়া অপটেল লিমিটেডের অধীনে নিয়ে আসা হয়েছে। এর সদর দপ্তর দেহরাদুন।
৭. কানপুরের অর্ডন্যান্স প্যারাশুট ফ্যাক্টরিকে গ্লাইডার্স ইন্ডিয়া লিমিটেডের অধীনে নিয়ে আসা হয়েছে। এই সংস্থার সদর দপ্তর কানপুরে।
অর্ডন্যান্স ফ্যাক্টরিগুলির এই সংস্কারের ফলে পেশাদার ব্যবস্থাপনা ও পরিচালন ব্যবস্থা এবং আরও আর্থিক স্বায়ত্বশাসন ও দায়বদ্ধতা গড়ে উঠবে। এর ফলে সংশ্লিষ্ট সংস্থাগুলি আরও বেশি উৎপাদনক্ষম ও লাভজনক প্রতিষ্ঠানে পরিণত হবে।
রাজ্যসভায় আজ শ্রীমতী অম্বিকা সোনীর এক প্রশ্নের লিখিত জবাবে এই তথ্য জানিয়েছেন প্রতিরক্ষা প্রতিমন্ত্রী শ্রী অজয় ভাট।
CG/CB/NS
(Visitor Counter : 90
অর্থমন্ত্রক
অর্থমন্ত্রীর পৌরহিত্যে ৩৫তম জিএসটি পরিষদের বৈঠকে জিস্ট্যাট স্থাপন, জাতীয় মুনাফাখোর প্রতিরোধ কর্তৃপক্ষের সময়সীমা বৃদ্ধি এবং বৈদ্যুতিন চালান ব্যবস্থা প্রচলনের সিদ্ধান্ত
নয়াদিল্লি, ২১ জুন, ২০১৯
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমনের পৌরহিত্যে শুক্রবার নতুন দিল্লিতে পণ্য ও পরিষেবা কর  পর্ষদের ৩৫তম বৈঠক অনুষ্ঠিত হয়। কেন্দ্রে নতুন সরকার গঠিত হওয়ার পর এটিই ছিল পরিষদের প্রথম বৈঠক। বৈঠকে বিভাগীয় প্রতিমন্ত্রী শ্রী অনুরাগ সিং ঠাকুর ছাড়াও রাজস্ব সচিব শ্রী অজয় ভূষণ পাণ্ডে এবং অর্থ মন্ত্রকের পদস্থ আধিকারিকরাও উপস্থিত ছিলেন। পেশাদারী মনোভাব এবং সহযোগিতাপূর্ণ আবহে এই বৈঠক অনুষ্ঠিত হয়েছে।
বৈঠকের শুরুতে পর্ষদে প্রাক্তন চেয়ারপার্সন শ্রী অরুণ জেটলির গুরুত্বপূর্ণ ভূমিকার কথা স্মরণ করে একটি প্রস্তাব গৃহীত হয়। ফেডারেল পরিকাঠামোর মধ্যে শ্রী জেটলির বিভিন্ন পদক্ষেপকে বৈঠকে স্মরণ করা হয়েছে। পর্ষদ বিদায়ী সভ্যদের ধন্যবাদ জানিয়েছে এবং নতুন সদস্যদের স্বাগত জানিয়েছে। বৈঠকে উত্তরাখণ্ডের সদ্য প্রয়াত অর্থমন্ত্রী শ্রী প্রকাশ পন্থের অকাল প্রয়াণে শোকজ্ঞাপন করা হয়েছে।
পর্ষদের বৈঠকে আলোচ্যসূচির বিষয় ছিল ১২টি। এর মধ্যে বিগত বৈঠকের কয়েকটি প্রস্তাবকে এর মধ্যে অনুমোদন দেওয়া হয়েছে। পর্ষদ পণ্য ও পরিষেবা কর অ্যাপিল বিভাগ  গঠনের জন্য বিভিন্ন রাজ্য এবং কেন্দ্রশাসিত অঞ্চলে স্থান নির্বাচন সংক্রান্ত সিদ্ধান্ত নিয়েছে। সিকিম, নাগাল্যান্ড, মণিপুর এবং অরুণাচল প্রদেশের জন্য রাজ্যস্তরে একটি কেন্দ্র গঠন করা হবে। জাতীয় মুনাফাখোর প্রতিরোধী কর্তৃপক্ষের সময়সীমা দু’বছর বাড়ানো হয়েছে।
পর্ষদ সিদ্ধান্ত নিয়েছে, ব্যবসায়িক লেনদেনের ক্ষেত্রে ধাপে ধাপে বৈদ্যুতিন পদ্ধতিতে চালানের ব্যবস্থা করা হবে। এর ফলে, করদাতাদের সুবিধা হবে এবং যাঁরা কর ফাঁকি দেবেন, তাঁদেরকে চিহ্নিত করা কর্তৃপক্ষের পক্ষে সহজতর হবে। এই বৈদ্যুতিন পদ্ধতির প্রথম পর্যায়টি ২০২০ সালের জানুয়ারি মাসে চালু হবে।
CG/CB/DM
(Visitor Counter : 106
প্রতিরক্ষামন্ত্রক
স্বর্ণিম বিজয় বর্ষ বিজয় শিখা নেতাজী সুভাষ চন্দ্র বসু দ্বীপে
নয়াদিল্লি, ৫ আগস্ট, ২০২১
ভারতীয় নৌ-বাহিনী বিজয় শিখায় শ্রদ্ধা নিবেদন করে ১৯৭১-এর যুদ্ধের নায়কদের সম্মান জানাল
আইএনএস কুকরির শহীদ আধিকারিক ও নাবিকদের প্রতি শ্রদ্ধার্ঘ্য
নেতাজীর ত্রিবর্ণ রঞ্জিত পতাকার উত্তোলনের ৭৫ বছর উপলক্ষে প্রধানমন্ত্রী রস আইল্যান্ডের নামকরণ করেন নেতাজী সুভাষ চন্দ্র বসু দ্বীপ
নৌ-বাহিনীর আন্দামান ও নিকোবর কম্যান্ড ৪ঠা আগস্ট পূর্বতন রস আইল্যান্ড, যা বর্তমানে নেতাজী সুভাষ চন্দ্র বসু দ্বীপ নামে পরিচিত সেখানে স্বর্ণিম বিজয় বর্ষ বিজয় শিখা নিয়ে যায়। নৌ-বাহিনীর সদস্যরা ১৯৭১-এর যুদ্ধে ‘লোন সেইলার স্ট্যাচু’তে শ্রদ্ধা নিবেদন করে শহীদদের সম্মান জানান। বিজয় শিখাকে যথাযথভাবে শ্রদ্ধা জানানোর জন্য সেখানেও পুষ্পার্ঘ্য নিবেদন করা হয়।
১৯৭১-এর যুদ্ধে আইএনএস কুকরির কম্যান্ডিং অফিসার ক্যাপ্টেন মহেন্দ্রনাথ মুল্লা  এবং জাহাজের আধিকারিক ও নাবিকরা শত্রুপক্ষের জাহাজকে আক্রমণ করার সময় জাহাজটি ডুবে যায়। তাঁদের আত্মবলিদানকে শ্রদ্ধা জানাতে ‘লোন সেইলার স্ট্যাচু’তে পুষ্পার্ঘ্য নিবেদন করা হয়।
পোর্ট ব্লেয়ারের থেকে তিন কিলোমিটার দূরে রস আইল্যান্ডে ১৯৪৩-এর ডিসেম্বরে স্বাধীনতা আন্দোলনের সময় নেতাজী সুভাষ চন্দ্র বসু ত্রিবর্ণ রঞ্জিত জাতীয় পতাকা উত্তোলন করেন। এই ঘটনার ৭৫ বছর পূর্তি উপলক্ষে প্রধানমন্ত্রী শ্রী নরেন্দ্র মোদী ২০১৮-এর ৩০শে ডিসেম্বর দ্বীপটির নামকরণ করেন নেতাজী সুভাষ চন্দ্র বসু দ্বীপ।
দ্বীপে বিজয় শিখা নিয়ে যাওয়ার পর সেটিকে আবারও পোর্ট ব্লেয়ার জেটিতে ফিরিয়ে আনা হয়। কোভিড বিধি মেনে পুরো অনুষ্ঠানটি পরিচালনা করা হয়েছে।
CG/CB/DM/
(Visitor Counter : 177
নির্বাচনকমিশন
ভোটদানের সময় : সাধারণ নির্বাচন - প্রথম দফা
২০১৯ – এর সাধারণ নির্বাচনের প্রথম দফার ভোট ১১ই এপ্রিল
অধিকাংশ লোকসভা আসনেই ভোট সকাল ৭টা থেকে সন্ধ্যা ৬টা
নয়াদিল্লি, ০৯ এপ্রিল, ২০১৯
লোকসভা নির্বাচনের প্রথম দফায় ২০টি রাজ্য ও কেন্দ্রশাসিত অঞ্চলের ৯১টি আসনে ভোট গ্রহণ আগামীকাল ১১ই এপ্রিল, বৃহস্পতিবার। অধিকাংশ আসনেই সকাল ৭টা থেকে সন্ধ্যা ৬টা পর্যন্ত ভোট গ্রহণ করা হবে। অবশ্য, চরম বামপন্থা প্রভাবিত অঞ্চল এবং উত্তর – পূর্বাঞ্চলের রাজ্যগুলিতে ভোটের সময় সকাল ৭টা থেকে বিকেল ৫টা বা সকাল ৭টা থেকে বিকেল ৪টে অথবা সকাল ৭টা থেকে বেলা ৩টে পর্যন্ত স্থির হয়েছে।
পশ্চিমবঙ্গ সহ উত্তর প্রদেশ, জম্মু ও কাশ্মীর, আন্দামান ও নিকোবর দ্বীপপুঞ্জ ও লাক্ষাদ্বীপে ভোট গ্রহণের সময় সকাল ৭টা থেকে সন্ধ্যা ৬টা পর্যন্ত। অন্ধ্রপ্রদেশে ভোট হবে সকাল ৭টা থেকে সন্ধ্যা ৬টা পর্যন্ত। তবে, আরাকু উপত্যকার কিছু কিছু জায়গায় ভোটের সময় সকাল ৭টা থেকে বিকেল ৪টে বা ৫টা পর্যন্ত স্থির হয়েছে। উত্তরাখন্ডে প্রথম দফার ভোট গ্রহণ সকাল ৭টা থেকে বিকেল ৫টা পর্যন্ত।
ওডিশা, বিহার, ছত্তিশগড়, অন্ধ্রপ্রদেশ, তেলেঙ্গানা ও মহারাষ্ট্রে প্রথম দফার ভোট গ্রহণের সময়সীমা বিভিন্ন জায়গায় বিভিন্ন রকম, যথা সকাল ৭টা থেকে সন্ধ্যা ৬টা বা সকাল ৭টা থেকে বিকেল ৫টা অথবা সকাল ৭টা থেকে বিকেল ৪টে অথবা সকাল ৭টা থেকে বিকেল ৩টে পর্যন্ত।
উত্তর – পূর্বাঞ্চলের রাজ্যগুলিতে যথা আসাম, অরুণাচল প্রদেশ, মিজোরাম, সিকিম এবং ত্রিপুরা পশ্চিম আসনে ভোট গ্রহণ করা হবে সকাল ৭টা থেকে বিকেল ৫টা পর্যন্ত। অন্যদিকে, আউটার মণিপুর, নাগাল্যান্ড ও মেঘালয়ের ভোট গ্রহণের সময়সীমা সকাল ৭টা থেকে বিকেল ৪টে পর্যন্ত।
CG/BD/SB
(Visitor Counter : 151